МОДЕЛ   УГОВОРА
У  г  о  в  о  р

о извођењу радова на изградњи туристичког културно-спортског  рекреативног центра на језеру Бубањ 
Закључен дана ______.2024. године, у Крагујевцу, између:

1. Градска туристичка организација „Крагујевац“, Улица Краља Александра I Карађорђевића број 44, 34000 Крагујевац, коју заступа в.д.директора Мирјана Миленковић (у даљем тексту: Наручилац), ПИБ: 104218074; МБ: 17651641, рачун код Управе за трезор: 840-1133664-53, КЈС број: 80006.
и

2. „____________________________“, са седиштем у ____________________, улица број __________________________, коју заступа _______________, директор (у даљем тексту: Извођач радова), порески идентификациони број ______________, матични број _______________  (у даљем тексту: Извођач радова)

(уколико је поднета заједничка понуда, навести тражене податке за сваког члана групе понуђача) 

Члан 1.

Уговорне стране констатују:

- да је Наручилац изабрао Извођача радова као најповољнијег понуђача на основу спроведеног отвореног поступка јавне набавке број 2/24 - Туристички културно-спортски  рекреативни центар на језеру Бубањ. 
- I фаза бина са надстрешницом за културне манифестације и  трибине на КП бр. 10825/24 КО Крагујевац 4;  
- да понуда број _______ од __.__.2024. године у потпуности одговара техничким спецификацијама из конкурсне документације, које се налазе у прилогу уговора и саставни су део истог;

- да је Наручилац у складу са чланом 146. Закона о јавним набавкама (''Службени гласник РС'' број 91/19 и 92/23), а на основу  прихваћене понуде, Одлуком о додели уговора број: _______________ од  __. __.2024. године, изабрао Извођача радова за релизацију предмета набавке.
Предмет уговора
Члан 2.
Предмет Уговора је извођење радова на на изградњи туристичког културно-спортског  рекреативног центра на језеру Бубањ - I фазе -бине са надстрешницом за културне манифестације и  трибине на КП бр. 10825/24 КО Крагујевац све према техничкој спецификацији наручиоца и усвојеном понудом Извођача радова број ____________ од ____2024 године и предмером радова, а у складу Законом о планирању и изградњи („Сл. гласник РС“, бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023) и другим позитивно правним прописима којима се регулише предметна материја.

Извођач радова се обавезује да обезбеди радну снагу, материјал, грађевинску и другу опрему, изврши грађевинске, припремно-завршне радове, као и све друго неопходно за потпуно извршење радова који су предмет овог уговора. 

Вредност – цена
Члан 3.

Уговорне стране утврђују да цена свих радова који су предмет Уговора износи:  _____________динара без ПДВ-а, износ са ПДВ : _____________ укупно:_____________  а добијена је на основу усвојене понуде Извођача радова број ___________ од _________2024. године.

Обрачун за изведене радове врши се по јединици мере. Уговорене јединичне цене су фиксне и не могу се мењати услед повећања цене елемената на основу којих је одређена у периоду трајања уговора.

Осим вредности рада, добара и услуга неопходних за извршење Уговора, цена обухвата и све зависне трошкове Извођача до примопредаје радова, а посебно трошкове извођења свих припремних и завршних радњи, организације, чувања и обезбеђења градилишта, помоћних материјала и опреме, мера за омогућавање безбедног и несметаног одвијања саобраћаја током извођења радова. Обезбеђење градилишта саобраћајном сигнализацијом у току извођења радова је у обавези Извођача радова и не урачунава се у цену. Цена обухвата и трошкове потрошње воде и електричне енергије током извођења радова.
Услови и начин плаћања
Члан 4.
Уговорне стране су сагласне да ће се плаћање по овом уговору вршити на следећи начин:

1)
40 % од уговорене вредности, што износи ___________ динара без ПДВ-а, односно ___________ динара са ПДВ-ом, након достављања оригиналне сопствене бланко менице за авансно плаћање;

2)
преостали износ у складу са понудом коју је Извођач радова дао у поступку јавне набавке и сразмерно изведеним радовима и то у року од 45 дана од дана регистровања рачуна који се региструје након достављања ситуације (привремене и/или окончане које морају од стране стручног надзора бити оверене), при чему је потребно претходно  правдање аванса. Привремене ситуације се достављају на период од месец дана. Окончана ситуација се доставља након прибављене употребне дозволе при чему се најмање 10 % вредности за радове плаћа у оквиру окончане ситуације. 

Приликом достављања привремених ситуација, а све према степену готовости изведених радова Извођач доставља: спецификације изведених радова и уграђене опреме и материјала, оверене од стране овлашћених представника Наручиоца и Извођача. Спецификација мора да буде у потпуности усаглашена са потписаним грађевинским дневником и сачињена на основу оверене грађевинске књиге изведених радова, уз услов да није истекла важност средства финансијског обезбеђења за добро извршење посла, доказе о извршеним уговореним услугама које нису констатоване у грађевинском дневнику (копије Записника о извршеним испитивањима, обуци, Записника о квантитативнмо пријему опреме/резервне опреме), као и комплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал, рачуне и другу документацију Извођач радова доставља стручном надзору који ту документацију чува до примопредаје и коначног обрачуна. У супротном неће се извршити плаћање тих позиција, што Извођач радова признаје без права приговора.

Окончана ситуација потписана од стране надзорног органа се доставља након прибављања употребне дозволе и извршене примопредаје радова, при чему је потребно доставити и записник о примопредаји радова са позитивним мишљењем чланова комисије за примопредају.

Привремене/окончана ситуација испостављају се Наручиоцу у шест примерака.

Уколико Извођач не достави ситуацију са свим прилозима из става 2.овог члана, Наручилац неће извршити плаћање позиција за које није достављена комплетна документација.
Извођач радова је у обавези да обезбеди и друге кадрове који нису предвиђени конкурсном документацијом уколико се за реализацију посла испостави да су неопходни.
Рок за реализацију уговора
Члан 5.
Извођач радова се обавезује да све уговорене обавезе изврши у укупном року од 120 радних дана рачунајући од дана достављања оригинал сопствене бланко менице за добро извршење посла коју Извођач радова доставља у року најкасније 10 дана од дана закључивања Уговора. 

Под завршетком радова  сматра се дан добијања употребне дозволе.

Извођач радова за све објекте у току извођења радова доставља стручном надзору документацију која је у складу са важећим законским актима потребна за прибављање употребне дозволе.

У укупан рок за извођење радова улази и време које потребно за добијање употребне дозволе, за коју ће најкасније у року од 2 дана од дана добијања потребне документације, аплицирати Наручилац.
Добијањем употребне дозволе стичу се услови за примопредају радова.

Уколико у поступку добијања употребне дозволе буду исказане примедбе на документацију поднету у поступку, Извођач је у обавези да исте отклони најкасније у року од 5 календарских дана.

Датум увођења у посао за изградњу објеката уписује се у грађевински дневник. Увођење у посао извршиће се у присуству представника Наручиоца, Инвеститора, Извођача и Стручног надзора, а сматраће се да је увођење у посао извршено након испуњења следећих услова: 

    - да је Наручилац предао Извођачу потребну грађевинску дозволу, пријаву радова, решења о именовању стручног надзора, пројекат за извођење;

   -  да је Наручилац обезбедио Извођачу несметан прилаз градилишту; 

   - да је Извођач Наручиоцу доставио полису осигурања од одговорности за штету причињену трећим лицима и стварима трећих лица. 
Утврђени рокови су фиксни и не могу се мењати без сагласности Наручиоца.

Ако постоји оправдана сумња да ће радови бити изведени у уговореном року, Наручилац има право да затражи од Извођача радова да предузме потребне мере којима се обезбеђује одговарајуће убрзање радова и њихово усклађивање са уговореним планом грађења.
У случају обуставе радова која се евидентира у грађевинском дневнику, рок за извођење радова се продужава за онолико дана колико је трајала обустава радова и тај рок се не обрачунава у дане који су потребни за завршетак радова.

 
Разлози за обуставу радова су:
1. изузетно лоши климатски услови, неуобичајени за годишње доба (превисока или прениска температура у односу на просечне вредности у моменту извођења радова) и за место где је планирана изградња објекта, а који онемогућавају извођење радова;

2. мере прописане актима надлежних органа;

3. услови за извођење радова у земљи или води, који нису предвиђени техничком документацијом;

4. случајеви више силе;

5. других објективних разлога за које Наручилац закључи да су оправдани,

6. неиспуњење неке од обавеза на страни наручиоца на начин дефинисан конкурсном документацијом и уговором, уколико исто оправдано онемогућава Извођача радова да своје обавезе извршава у предвиђенoм року
7. хитни непредвиђени радови предвиђени чланом 20. овог Уговора;
8. промењене околности (управне мере као што је забрана увоза, извоза, промена система цена, тарифа, као и економске појаве које могу да доведу до изузетног скока цена репро материјала и готових производа) које се у моменту закључења уговора нису могле предвидети, а током трајања уговора отклонити или избећи, а за које Наручилац закључи да су основане и оправдане.

Члан 6.

Извођач радова има право да зaхтева продужење рока за извођење радова у случају у коме је због промењених околности или неиспуњења обавеза Наручиоца био спречен да изводи радове. Извођач радова нема право на продужење рока за извођење радова услед наступања промењених околности уколико је исти у тренутку закључења уговора био дужан да узме у обзир те околности или их је могао избећи или савладати, имајући у виду природу посла који обавља.

Као разлози због којих се, у смислу става 1. овог члана, може захтевати продужење рокова, сматрају се нарочито:

1. изузетно лоши климатски услови, неуобичајени за годишње доба (превисока или прениска температура у односу на просећне вредности у моменту извођења радова ) и за место где је планирана изградња објекта а који онемогућавају извођење радова;

2. мере предвиђене актима надлежних органа;

3. услови за извођење радова у земљи или води, који нису предвиђени техничком документациком;

4. случајеви више силе;

5. других објективних разлога за које Наручилац закључи да су оправдани;
6. неиспуњење неке од обавеза на страни наручиоца на начин дефинисан конкурсном документацијом и уговором, уколико је исто оправдано онемогућило Извођача радова да своје обавезе иизврши у предвиђеном року;
7. хитни непредвиђени радови предвиђени чланом 20. овог Уговора;
8. промењене околности (управне мере као што је забрна увоза, извоза, промена система цена, тарифа, као и економске појаве које могу да доведу до изузетног скока цена репро материјала и готових производа) које се у моменту закључења уговора нису могле предвидети, а током трајања уговора отклонити или избећи, а за које Наручилац закључи да су оправдане.
Захтев за продужење рока за извођење радова Извођач радова писаним путем,  подноси Наручиоцу у року од  три дана од сазнања за околности, а најкасније 10 дана пре истека коначног рока за завршетак радова. 

Наручилац одлучује да ли ће и за колико продужити рок за завршетак радова и то у  року од 3 дана од дана када је Извођач радова писаним путем уз јасно навођење разлога за продужење рока за извођење радова, затражио од Наручиоца да одлучи о продужењу рока за завршетак радова. Уколико Извођач радова пропусти да достави благовремено упозорење о кашњењу или не сарађује у смислу решавања овог кашњења, кашњење изазавано овим пропустом се неће разматрати приликом одређивања новог рока за завршетак радова, уз наплату уговорене казне.

Уговорени рок је продужен када уговорне стране закључе Анекс уговора.
У случају да Извођач радова не испуњава предвиђену динамику, обавезан је да уведе у рад више извршилаца, без права да захтева повећање трошкова или неки вид посебне накнаде. 

Уколико наручилац утврди да извођач не прати динамички план и ако након писаног упозорења, у року наведеном у писаном упозорењу, не констатује да је кашњење у реализацији посла надокнађено, наручилац може наплатити банкарску гаранцију за испуњење уговорних обавеза, а уговор се може раскинути.

Ако Извођач радова падне у доцњу са извођењем радова, нема право на продужење уговореног рока због околности које су настале у време доцње.
Уговорна казна
Члан 7.

Уколико Извођач радова не изради техничку документацију, односно не заврши радове у уговореном року, дужан је да плати Наручиоцу радова уговорну казну у висини 0,1% (0,1 процента) од укупно уговорене вредности (без ПДВ-а), за сваки дан закашњења. 


Уколико кашњење у извођењу радова дуже од 15 дана, уговорне стране су сагласне да се Уговор аутоматски раскида уз наплату уговорне казне дефинисане у претходном ставу.

Наплату уговорне казне Наручилац радова ће извршити, без претходног пристанка Извођача радова, умањењем рачуна наведеног у окончаној ситуацији.
Ако је Наручилац због закашњења у изради техничке документације односну  извођењу или предаји изведених радова претрпео какву штету, може захтевати од Извођача радова и потпуну накнаду штете, независно од уговорене казне и заједно са њом.
Обавезе Извођача радова

Члан 8.
Обавезује се Извођач радова да:
1.
У уговореном року достави оригинал сопствену бланко меницу и динамички план извршења уговора;

2.
Да именује Одговорног извођача радова и Решења о њиховом именовању достави Наручиоцу посла. Уколико у току уговореног посла дође до потребе за променом кључног особља које ће бити одговорно за извршење уговора и квалитет изведених радова, Извођач радова је дужан да о томе писаним путем обавести Наручиоца у року од 3 радна дана од дана настанка разлога и потребе за променом кључног особља. Извођач радова је у том случају у обавези да Наручиоцу достави ради давања сагласности предлог личности кључног особља које ће бити одговорно за извршење уговора и квалитет изведених радова. У случају промене кључног особља, предложено и анагажовано особље мора бити квалификација истих или бољих од захтеваних у конкурсној документацији, а што је Извођач радова у обавези да документује одговарајућим писаним доказима;

3.
Изврши припремне радње за почетак извођења радова у свему према одобреној техничкој документацији по основу које је добијена грађевинска дозвола и достави Наручиоцу динамички план;

4.
Да изведе радове у складу са пројектом, спецификацијама и важећим прописима Републике Србије, као и уговореном року за извођење радова;

5.
Испоштује рокове за изградњу објекта;

6.
Организује одвијање саобраћаја на градилишту у свему према пројекту регулације саобраћаја за време извођења радова који ће сам израдити уколико је потребан и о свом трошку прибавиће одговарајућа Решења о измени режима саобраћаја и заузећу јавне површине;

7.
О свом трошку постави градилишну ограду, као и да обезбеди и истакне на видном месту градилишну таблу, у складу са важећим прописима; 

8.
О свом трошку обезбеди потребне градилишне прикључке и сноси трошкове коришћења истих;

9.
Придржава се мера заштите на раду;

10.
Обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Наручилац радова ослобађа свих одговорности према државним органима, што се тиче безбедности, прописа о заштити животне средине и радно-правних прописа за време укупног трајања извођења радова до предаје радова Наручиоцу радова;

11.
Одреди лице за превенцију незгода и да предузме све потребне мере за заштиту здравља и безбедности свих запослених на радовима, као и свих других лица на градилишту или оних, на које радови утичу на неки други начин, укључујући обезбеђење механизације и њено одржавање у безбедном стању, поступке који ће осигурати, у мери у којој је то потребно, безбедност по здравље људи приликом употребе, руковања и складиштења, или транпорта производа и материјала, набавку такве заштитне одеће и опреме (као што су шлемови, одећа са рефлектујућим ознакама, чизме), прва помоћ, медицинске и здравствене услуге, информације, упутства, обука и надзор колико је потребно да би се, у мери у којој је то потребно, обезбедили здравствени и безбедни услови за све запослене на радовима;

12.
Поступи по упутствима добијеним од стране координатора који врши послове из области безбедности и здравља на раду, а ког је именовао Наручилац посла;

13.
Одговорни извођач радова у руковођењу приликом извођења радова мора да обезбеди довољан број техничког и административног особља које је стално присутно на градилишту и које поседује одговарајуће стручне квалификације и искуство потребно за обављање тих послова;

14.
У случају потребе за измештањем или заштитом постојећих инсталација у циљу извођења радова о томе обавести надзорног органа и да истовремено контактира надлежно предузеће које је власник тих инсталација са захтевом за уклањање или измештање таквих инсталација;

15.
По потреби, обезбеди присуство представника предузећа власника инсталација и надзорног органа и биће одговоран за предузимање свих мера како би обезбедио заштиту таквих инсталација. Извођач ће предузети све мере које буду потребне како би избегао оштећење цеви, каблова или инсталационих цеви, ПТТ инсталација, стубова или пилона, итд;

16.
Кад год током извођења радова наиђе на инсталације, које нису приказане у плановима које је обезбедило предузеће које је власник истих, а које је потребно изместити или заштитити, дужан је да о томе одмах обавести надзорног органа;

17.
Уколико постоје инсталације, које не треба измештати, извођач је у обавези да инсталацију заштити док изводи радове у његовој близини, уз сагласност власника инсталација и надзорног органа;

18.
Уколико током извођења радова оштети цевовод, каблове или друге такве инсталације на градилишту, о томе одмах обавести власнике инсталација и о свом трошку одмах организује да се изврше све потребне поправке;

19.
Уредно води све књиге предвиђене законом и другим прописима Републике Србије;

20.
На градилишту обезбеди уговор о грађењу, решење о одређивању одговорног извођача радова и пројекат за извођење, односно документацију на основу које се објекат гради;

21.
Омогући вршење стручног надзора на објекту и поступи по њиховим налозима, а уз сагласност Наручиоца;

22.
Омогући сталан и несметан приступ Грађевинском дневнику на захтев Стручног надзора или Наручиоца;

23.
Омогући наручиоцу сталан надзор над радовима и контролу количине и квалитета употребљеног материјала;

24.
У току извођења радова изради Пројекат изведеног објекта уколико је потребан, као и потребне Елаборате геодетских радова за изграђене објекте и изведене инсталације;

25.
Поступа у складу са Законом о управљању отпадом;

26.
Динамику извођења радова прилагоди одобреном динамичком плану извршења услуге;

27.
Обезбеди присуство стручног надзора за све радове за које је касније немогуће или отежано утврдити квалитет и количине;

28.
Даљи рад може наставити тек пошто му стручни надзор прихвати квалитет и количине претходних радова;

29.
Изведене радове наплати по привременим овереним месечним ситуацијама и/или окончаној ситуацији, а у складу са понудом коју је дао у поступку јавне набавке, условима из уговора и сразмерно изведеним радовима;

30.
Поступи по свим основаним примедбама и захтевима Наручиоца радова датим на основу извршеног надзора, а констатованих у писаној форми, као и да у том циљу, у зависности од конкретне ситуације, о свом трошку, изврши поправку или/и рушење или/и поновно извођење радова, замену набављеног или/и уграђеног материјала, опреме, уређаја и постројења, као и да предузме све потребне радње ради убрзања извођења радова када је запао у доцњу у погледу уговорених рокова извођења радова;

31.
Уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;

32.
Изврши сва мерења, испитивања и изда атесте за све изведене радове, као и да обезбеди сву потребну документацију за прибављање употребне дозволе у складу са законским актима;

33.
По завршетку радова изврши потребна испитивања, да направи мерне протоколе и техничку документацију у складу са Законом, обезбеди доказ о квалитету извршених радова, односно уграђеног материјала, инсталација и опреме и исте преда Наручиоцу;

34.
О завршеним радовима одмах обавести Наручиоца да је завршио радове и да је спреман за њихову примопредају;

35.
Одржава објекат до примопредаје радова;

36.
Гарантује квалитет изведених радова и употребљеног материјала, с тим да отклањању недостатка у гарантном року за изведене радове Извођач мора да приступи најкасније у року од 5 дана;
37. Да Наручиоца одмах и без одлагања у писаној форми обавести у случају наступања промењених околности током трајања уговора и извођења радова.
Извођач је у обавези да,  у случају не поступања у целости или делимично по тачкама од 1 - 37. из става 1. овог члана, проузрокује штету Наручиоцу, као и трећим правним или физичким лицима, исту надокнади.

Члан 9.

Извођач радова је дужан да у циљу реализације овог уговора поступа савесно, са пажњом доброг привредника, у складу са захтевом наручиоца, позитивно правним прописима и стандардима, применом техничких норматива који се односе на ову област, као и у складу са усвојеном понудом од ______________ године, која је саставни део овог уговора, настојећи да с обзиром на намену и захтеве Наручиоца, послови буду обављени што сврсисходније и економичније.

Уколико Извођач радова не  поступи у складу са ставом 1. овог члана, Наручилац има право да без одлагања, у писаној форми, обавести Извођача да захтева испуњење уговора. 
У случају да Извођач радова не поступи у складу са ставом 2. овог члана Наручилац има право на једнострани раскид уговора и накнаду евентуалне штете.
Уколико Извођач радова не изврши или неквалитетно изврши услугу/радове који су предмет овог уговора, одговара по законским одредбама о одговорности за неиспуњење обавеза.
Члан 10.

Поступајући по захтеву Наручиоца, Извођач радова има потпуну слободу да свој посао обави на најпогоднији начин, по правилима струке и достигнућима науке који се траже за услугу/радове које су предмет овог уговора.

Извођач радова  има обавезу да саветује Наручиоца и указује му на проблеме у свим питањима који улазе у садржај уговорених услуга/радова увек када то захтевају правила струке, чак и онда када Наручилац не буде захтевао давање савета.
Извођач радова, односно овлашћена лица су у обавези да писаним путем обавесте Наручиоца о свим неправилностима, односно непоступањима у складу са уговором о извођењу радова и то без одлагања, а најкасније у року од три дана од дана сазнања за исте.

Члан 11.

Извођач радова је у обавези да без одлагања, у писаној форми обавести Наручиоца о свим околностима који утичу или могу утицати на сам исход уговореног посла, као и о наступању ситуација, специфичности, ограничења или других околности и чињеница које произилазе из уговорених обавеза, стим да исти нема могућност да се позива на чињенице и околности које су му биле познате или су с обзиром на природу посла које обавља морале бити познате у моменту закључења уговора, као и на околности и чињенице које су се могле отклонити или савладати.
Члан 12.

Извођач радова одговара за:

· правилност изабраних поставки и решења која препоручује Наручиоцу,

· целовитост обраде у пружању услуга/извођењу радова на начин како је уговорено,

· правилну примену прописа у пружању услуга/извођењу радова,

· пружање услуга/извођење радова у оквирима уговорених износа накнаде,

· пружање услуга/извођење радова у уговореном року.

Обавезе Наручиоца радова
Члан 13.

Осим обавеза које су утврђене другим одредбама овог уговора, Наручилац има обавезу: 

1. да обезбеди стручни надзор над извођењем радова; 
2. да Извођача радова најкасније у року од 3 дана, од дана достављања сопствене бланко менице, уведе у посао, достављањем комплетне документације на основу које се изводе радови, грађевинске дозволе, пријаве радова, решења о именовању стручног надзора и отварањем грађевинског дневника;

3. да се изјасни најкасније у року од 3 дана на достављен динамички план извршења Уговора;

4. да пријави радове; 
5. да одреди лица која ће вршити послове из области безбедности и здравља на раду; 

6. да у случају потребе Извођачу радова пружи техничку помоћ ради несметаног прилиза градилишту;

7. да обезбеди потребне сталне прикључке објеката; 

8. да обезбеди Комисију за технички преглед објекта; 
9. да прибави употребну дозволу за изведене радове;
10. да учествује у раду комисије за примопредају и коначни обрачун изведених радова са стручним надзором и Извођачем радова.

Евентуалне примедбе и предлози надзорног органа
Члан 14.

Евентуалне примедбе и предлози надзорног органа уписују се у грађевински дневник.

Извођач радова је дужан да поступи по оправданим примедбама и захтевима надзорног органа и да отклони недостатке у радовима у погледу којих су стављене примедбе и то на сопствени трошак.

Финансијско обезбеђење

Члан 15.
Средство финансијског обезбеђења за авансно плаћање
Извођач радова је у обавези да, приликом закључења уговора, а најкасније у року од 7 дана преда наручиоцу бланко сопствену меницу у висини износа аванса, као средство обезбеђења авансног плаћања, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом уговореног аванса (без ПДВа). Уз меницу мора бити достављена копија картона депонованих потписа који је издат од стране пословне банке коју изабрани понуђач наводи у меничном овлашћењу – писму. Рок важења менице је 30 дана дужи од истека важења уговора.
Средство финансијског обезбеђења за испуњење уговорних обавеза
            За обезбеђење испуњења обавеза из закљученог уговора,  извођач радова је у обавези да, приликом закључења уговора, достави наручиоцу оригинал сопствену  бланко  меницу  потписану оригиналним потписом, са копијом депо картона банака, овереним ОП обрасцем и листингом са сајта НБС (не захтев за регистрацију) као доказом да је меница регистрован, и Овлашћењем  за попуну менице – меничним овлашћењем потписаним оригиналним потписом од стране лица које је потписало меницу, насловљеним на  наручиоца, за добро извршење посла, у износу од 10% од вредности уговора (без обрачунатог ПДВ-а), са роком важности минимум 30 дана дужим од истека важења уговора.
           Наручилац ће уновчити дату меницу уколико пружалац услуге не буде извршавао своје обавезе у роковима и на начин предвиђен уговором.

          По извршењу обавеза, средство финансијског обезбеђења по основу уговора за испуњење уговорних обавеза, биће враћено пружаоцу услуге на његов захтев.
Ако се за време трајања уговора промене рокови за извршење уговорних обавеза, важност средстава финансијског обезбеђења за испуњење уговорних обавеза мора се продужити.
Средство финансијског обезбеђења за отклањање недостатака у гарантном року
Приликом примопредаје радова Извођач радова се обавезује да Наручиоцу преда банкарску гаранцију за отклањање недостатака у гарантном року, која ће бити са клаузулама: безусловна и платива на први позив, у висини од 10 % (десет процената) од укупне вредности изведених радова без ПДВ-а, са роком трајања који је 5 (пет) дана дужи од истека гарантног рока. 


Гаранцију за отклањање недостатака у гарантном року Наручилац сме да наплати уколико Извођач не отпочне са отклањањем недостатака у року од најкасније 5 дана од дана пријема писаног захтева Наручиоца, и не отклони их у року и у складу са писаним захтевом Наручиоца. У том случају Наручилац може ангажовати другог извођача и недостатке отклонити по тржишним ценама са пажњом доброг привредника.

Ако се за време трајања уговора промене рокови за извршење уговорене обавезе, важност банкарских гаранција мора се продужити анексом уговора. 

Наручилац ће да уновчи банкарску гаранцију у случају да Извођач радова не буде извршавао уговорене обавезе у роковима и на начин предвиђен овим уговором.
Осигурање 
Члан 16.

Извођач радова се обавезује да у року од 7 дана од дана закључења овог уговора преда Наручиоцу: 

1/ полису осигурања објеката у изградњи која мора да обухвати осигурање радова, материјала и опреме од уобичајених ризика до њихове пуне вредности, полиса осигурања мора гласити на предмет уговора, са релативним учешћем по сваком штетном догађају (франшизом) у износу 10% од вредности са ПДВ-ом, Инвеститор мора бити назначен као осигураник у полиси;

2/ полису осигурања од одговорности зa штету трећим лицима која може настати извођењем радова, која по једном штетном догађају и укупно за период трајања осигурања износи 20 % од вредности радова назначене у акту којим се одобрава извођење радова; Инвеститор мора бити назначен као осигураник у полиси;
3/ полису осигурања од професионалне одговорности извођача која мора гласити на износ осигуране суме, полиса осигурања мора гласити на предмет уговора, са релативним учешћем по сваком штетном догађају (франшизи) у износу од 10% од вредности овог уговора са ПДВ-ом; Инвеститор мора бити назначен као осигураник у полиси.
Уколико Извођач радова не достави полисе осигурања у року од 7 дана од дана закакључења овог уговора, а најкасније пре увођења у посао, Наручилац може да уновчи банкарску гаранцију за испуњење уговорних обавеза, односно остале достављене банкарске гаранције.

Полиса осигурања објекта у изградњи и полиса осигурања од професионалне одговорности извођача морају да гласе на рок трајања почевши од дана издавања полиса и две године након извођења радова. Период трајања осигурања, полисе осигурања од професионалне одговорности за штету трећим лицима, утврђује се за период извођења радова.

У случају продужења рока за извођење радова, Извођач радова је у обавези да, у року од најкасније 10 календарских дана од дана закључења анекса уговора о продужењу рока извођења радова, достави полисе, са новим периодом под истим условима као код закључења уговора о извођењу радова, чија је важност две године дужа од новоутврђеног рока извођења радова. Уколико Извођач радова не достави продужене полисе осигурања у наведеном року, Наручилац има право да уновчи банкарске гаранције за испуњење уговорних обавеза и наплати их у пуном износу и једнострано раскине уговор. Наручилац, до достављања полиса осигурања са продуженим роком важности, неће оверити достављене привремене ситуације и исте ће, неоверене, вратити Извођачу радова у року од 8 дана од дана пријема привремене ситуације.
Гаранција за изведене радове и гарантни рок

Члан 17.

Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.

Гарантни рок за квалитет изведених радове износи 2 године и рачуна се од датума примопредаје радова. Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је извођач радова дужан да сву документацију о гаранцијама произвођача опреме, заједно са упутствима за употребу, прибави и преда Наручиоцу.

Извођач радова је дужан да о свом трошку отклони све недостатке који се покажу у току гарантног рока, а који су наступили услед тога што се Извођач није држао својих обавеза у погледу квалитета радова и материјала у року од 5 дана од пријема писаног захтева од стране Наручиоца.
Ако Извођач не приступи извршењу своје обавезе из претходног става у року од 5 дана по пријему писаног позива од стране наручилаца, може се наплатити банкарска гаранција банке за отклањање недостатака у гарантном року.

Независно од права из гаранције, наручилац има право да од извођача радова захтева накнаду штете која је настала као последица неквалитетно изведених радова или уградње материјала неодговарајућег квалитета.

Квалитет уграђеног материјала
Члан 18.

За укупан уграђени материјал Извођач радова мора да има сертификате квалитета и атесте који се захтевају по важећим прописима и мерама за објекте те врсте у складу са пројектном документацијом и да исте достави стручном надзору.

Достављени извештаји о квалитету уграђеног материјала морају бити издати од акредитоване лабораторије за тај тип материјала.

Уколико Наручилац утврди да употребљени материјал не одговара стандардима и техничким прописима, он га може одбити и забранити његову употребу. У случају спора меродаван је налаз овлашћене организације за контролу квалитета.

Извођач радова је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара квалитету.

У случају да је због употребе неквалитетног материјала угрожена безбедност и функционалност објекта, Наручилац има право да тражи од Извођача радова да поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач радова у одређеном року то не учини, Наручилац има право да ангажује друго лице на терет Извођача радова.

Извођач радова одговара за недостатке у изради грађевине које се тичу њене солидности, уколико би се ти недостаци показали за време од три године од предаје и пријема радова. 

Стручни надзор над извођењем уговорених радова се врши складу са законом којим се уређује планирање и изградња. 

Извођач радова се не ослобађа одговорности ако је штета настала због тога што је при извођењу одређених радова поступао по захтевима Наручиоца.

Вишкови и мањкови радова
Члан 19.

Вишкови радова су количина изведених радова које прелазе уговорене количине радова из пројекте документације ако је њихово извршење у функцији целовитог завршетка извођења радова који су предмет извођења.

Мањкови су негативна одступања изведених радова у односу на уговорене количине радова из пројектне документације при чему њихово извршење није потребно за целовити завршетак извођења радова који су предмет уговора

Извођач радова је обавезан да најкасније 7 дана пре истека уговореног рока одређеног овим уговором достави стручном надзору захтев за уговарање са прегледом вишкова и мањкова радова, са количинама и уговореним јединичним ценама. Стручни надзор је у обавези да у року од 5 радних дана од дана пријема предметног захтева, а у координацији са стручном контролом над спровођењем мера техничке заштите објекта провери основаност захтева, преконтролише позиције и количине радова и достави мишљење са детаљним образложењем Наручиоцу. 

По прихватању прегледа вишкова и мањкова радова од стране стручног надзора, уз прибављнуу сагласност Наручиоца након доношења Одлуке о измени закључиће се пре истека уговореног рока, анекс уговора. У складу са чланом 155. Закона о јавним набавкама, наручилац је дужан да обавештење о измени уговора објави на Порталу јавних набавки у року од десет дана од дана измене уговора.
Након закључења анекса уговора, Извођач радова се обавезује да у року од 10 дана од дана потписивања aнекса, преда Наручиоцу банкарске гаранције и полисе осигурања предвиђене члановима 12. и 13. овог уговра, за вредност радова који се уговарају анексом из претходног става.

Испуњењем услова из става 5. овог члана, Извођач радова стиче право да наплати радове уговорене анексом.

Стручни надзор неће бити овлашћен да, без писане сагласности Наручиоца, одлучује у име потписника уговора о цени, роковима и измени материјала који се уграђује.
Додатни и непредвиђени радови

Члан 20.

Уколико се током извођења уговорених радова појави потреба за извођењем додатних  радова од стране Извођача радова, Извођач је дужан да привремено застане са том врстом радова и о потреби за извођењем додатних радова одмах и без одлагања, а најкасније у року од једног дана рачунајући од дана када је настала потреба за извођењем поменутих радова обавести стручни надзор и Наручиоца у писаној форми. 

Извођач радова је дужан да одмах по уоченој потреби за извођењем додатних као и непредвиђених радова из члана 157. Закона о јавни набавкама, достави Наручиоцу, преко стручног надзора, захтев за извођење додатних и непредвиђених радова са предмером и предрачуном. 

Стручни надзор проверава основаност потребе за извођењем додатних радова из става 1. овог члана, врши контролу предмера и предрачуна, описа позиција и количина и доставља Наручиоцу своје мишљење. 

По пријему мишљења стручног надзора, наручилац ће размотрити оправданост уговарања додатних радова и дати предлог за измену уговора у складу са чланом 157. Закона о јавним набавкама. 

Након добијања сагласности Наручиоца, Извођач може да настави са извођењем радова.

Извођач не може без писане сагласности Наручиоца мењати обим уговорених радова и изводити додатне радова.

Извођач и стручни надзор су дужни да истог дана када наступе околности из става 1. овог члана, о томе обавесте Наручиоца.

Наручилац може раскинути уговор уколико би услед ових радова цена морала бити знатно повећана, о чему је дужан да без одлагања обавести Извођача.

Додатни радови за чије извођење је Наручилац дао сагласност, обрачунавају се и плаћају по уговореним фиксним јединичним ценама и стварним количинама изведених радова.

Непредвиђене радове извођач радова може извести без предходне сагласности наручиоца ако због њихове хитности није био у могућости да прибави ту сагласност. Под непредвођеним радовима одредбама овог Уговора сматрају се они радови чије предузимање  било нужно због осугурања стабилости објекта или ради спречавања настанка штете а изазвани су неочекиваном природом земљишта, неочекиваном појавом воде или другим вандредним и неочекиваним догађајима.

Извођач је дужан да без одлагања извести наручиоца о овим појавама и предузетим радњама.

Наручилац има право да раскине уговор ако би услед ових радовс уговорена цена морала бити знатно повећана, а о чему је дужан да без одлагања обавести извођача.

Динамички план извршења уговора

Члан 21.


Извођач радова се обавезује да Наручиоцу посла, што је могуће пре, а најкасније у року од 7 дана од дана потписивања Уговора, достави детаљан динамички план извршења Уговора. 


Наручилац је дужан да по пријему динамичког плана извршења Уговора, у року од 3 дана од датума пријема динамичког плана, достави своје примедбе или сагласност. Уколико наручилац у том року не достави своје примедбе сматраће се да је дао сагласност на достављени динамички план.
Примопредаја изведених радова
Члан 22.

Примопредаја изведених радова и опреме врши се по завршетку извођења уговорених радова на објекту, односно свих радова предвиђених грађевинском дозволом и техничком документацијом, а по добијању употребне дозволе. 

Извођач радова о завршетку уговорених радова обавештава писаним путем Наручиоца и стручни надзор, а дан завршетка радова уписује се у грађевински дневник.

Примопредаја радова се врши комисијски најкасније у року од 5 (пет) дана од дана добијања употребне дозволе.


Комисију за примопредају именује Наручилац а обавезно је чине 2 (два) представника Наручиоца, 2 (два) представника Инвеститора и 1 (један) представник Извођача радова, а уз присуство стручног надзора.

Комисија сачињава записник о примопредаји.

Наручилац ће у моменту примопредаје радова од стране Извођача радова примити на коришћење изведене радове.
Раскид Уговора
Члан 23.
Наручилац задржава право да једнострано раскине овај уговор уколико Извођач радова касни са извођењем радова дуже од 15 (петнаест) календарских дана.
Наручилац задржава право да једнострано раскине овај уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач радова није поступио по примедбама стручног надзора, као и ако Извођач радова не изводи радове у складу са пројектно-техничком документацијом или из неоправданих разлога прекине са извођењем радова.
Наручилац задржава право да једнострано раскине уговор у случају да Извођач није омогућио несметан приступ Грађевинском дневнику на захтев Стручног надзора и Наручиоца.
Наручилац може једнострано раскинути уговор уколико Извођач ангажује лице као подизвођача које није наведено у понуди у уговору о јавној набавци, у складу са чланом 237. став 1. тачка 3. Закона.
Наручилац може једнострано раскинути уговор и у случају недостатка средстава за његову реализацију.
Наручилац има право на једнострани раскид уговора уколико током трајања уговора наступе промењене околности које се у моменту закључења уговора нису могле предвидети, нити су исте могле отклонити и избећи.

Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са Уговором.
Уговор се раскида писаном изјавом која садржи основ за раскид уговора и доставља се другој уговорној страни.

У случају раскида Уговора, Извођач радова је дужан да изведене радове обезбеди и сачува од пропадања, као и да Наручиоцу преда пројекат изведеног објекта као и преглед стварно изведеним радова до дана раскида уговора, потписан од стране одговорног извођача радова и надзорног органа.

Измене уговора

Члан 24.
Уговорне стране могу приступити изменама овог уговора само на основу закљученог Анекса уговора сходно члановима 156-161 Закона о јавним набавкама („Службени Републике Србије", број  91/19 и 92/23).
Сходна примена других прописа

Члан 25.


На питања која овим уговором нису посебно утврђена, примењују се одговарајуће одредбе закона којим се уређује планирање и изградња, закона којим се уређују облигациони однос, Посебних узанси о грађењу и других позитивних прописа.
Решавање спорова

Члан 26.

Све евентуалне спорове уговорне стране ће решавати споразумно. Уколико до споразума не дође, уговара се надлежност Привредног суда у Крагујевцу.

Број примерака уговора

Члан 27.

Овај уговор сачињен је у 6 (шест) једнака примерка, по 3 (три) за сваку уговорну страну. 
Ступање на снагу
Члан 28.

Овај уговор се сматра закљученим када га потпишу обе уговорне стране, а исти ступа на снагу даном предаје Наручиоцу сопствене бланко менице за добро извршење посла  од стране Извођача радова.
          ЗА НАРУЧИОЦА                                                              ЗА ИЗВОЂАЧА РАДОВА

      __________________                                                                __________________

